
小学语文辅导网   http://www.yuwenfudao.net

古诗十九首之一
（汉）佚名
迢迢牵牛星，皎皎河汉女。
纤纤摸素手，札札弄机杼。
终日不成章，泣涕零如雨。
河汉清且浅，相去复几许。
盈盈一水间，脉脉不得语。

七夕
（五代·后唐）杨璞
未会牵牛意若何，须邀织女弄金梭。
年年乞与人间巧，不道人间巧已多。

七夕 
（唐）权德舆
今日云骈渡鹊桥，应非脉脉与迢迢。
家人竟喜开妆镜，月下穿针拜九宵。

七夕 
（唐）徐凝
一道鹊桥横渺渺，千声玉佩过玲玲。
别离还有经年客，怅望不如河鼓星。

七夕词
（唐）崔颢
长安城中月如练，家家此夜持针线。
仙裙玉佩空自知，天上人间不相见。
长信深阴夜转幽，瑶阶金阁数萤流。
班姬此夕愁无限，河汉三更看斗牛。

秋夕
（唐）杜牧
红烛秋光冷画屏，
轻罗小扇扑流萤。
天阶夜色凉如水，
坐看牵牛织女星。

鹊桥仙
（宋）秦观
纤云弄巧，飞星传恨，银汉迢迢暗渡。
金风玉露一相逢，便胜却人间无数。
柔情似水，佳期如梦，忍顾鹊桥归路！
两情若是长久时，又岂在朝朝暮暮！

七夕醉答君东
（明）汤显祖
玉名堂开春翠屏，新词传唱《牡丹亭》。
伤心拍遍无人会，自掐檀痕教小伶。 
韩庄闸舟中七夕 
（清）姚燮
木兰桨子藕花乡，唱罢厅红晚气凉。
烟外柳丝湖外水，山眉澹碧月眉黄。

杜牧:秋夕 

银烛秋光冷画屏,轻罗小扇扑流萤。 

天阶夜色凉如水,坐看牵牛织女星。 

鹊桥仙－ 秦观 

纤云弄巧，飞星传恨，银汉迢迢暗度。 

金风玉露一相逢，便胜却人间无数。 

柔情似水，佳期如梦,忍顾鹊桥归路. 

两情若是久长时，又岂在朝朝暮暮！ 

鹊桥仙 

吴潜 

扁舟昨泊，危亭孤啸，目断闲云千里。 

前山急雨过溪来，尽洗却、人间暑气。 

暮鸦木末，落凫天际，都是一团秋意。 

痴儿呆女贺新凉，也不道、西风又起。 

鹊桥仙 

柔桑舒眼， 莺笛竞啭， 

南国从来春早。 

檀香处处报佳节， 风频送， 梵歌晨祷。 

人隔千里， 欲追行处， 

魂梦纵轻难到。 

园花憔悴自难觉， 还空作， 嫣然巧笑。 

鹊桥仙 

陆游 

一竿风月，一蓑烟雨，家在钓台西住。卖鱼生怕近城门，况肯到、红尘深处？ 

潮生理棹，潮平系缆，潮落浩歌归去。时人错把比严光，我自是、无名渔父。 

迢迢牵牛星 

诗词，原文如下： 

迢迢牵牛星，皎皎河汉女。 

纤纤擢素手，札札弄机杼。 

终日不成章，泣涕零如雨。 

河汉清且浅，相去复几许？ 

盈盈一水间，脉脉不得语。 

七夕 

（五代·后唐）杨璞 

未会牵牛意若何，须邀织女弄金梭。 

年年乞与人间巧，不道人间巧已多。 

七夕 

（唐）权德舆 

今日云骈渡鹊桥，应非脉脉与迢迢。 

家人竟喜开妆镜，月下穿针拜九宵。 

七夕 

（唐）徐凝 

一道鹊桥横渺渺，千声玉佩过玲玲。 

别离还有经年客，怅望不如河鼓星。 

七夕醉答君东 （明）汤显祖 

玉名堂开春翠屏，新词传唱《牡丹亭》。 

伤心拍遍无人会，自掐檀痕教小伶。 

韩庄闸舟中七夕 

（清）姚燮 

木兰桨子藕花乡，唱罢厅红晚气凉。 

烟外柳丝湖外水，山眉澹碧月眉黄。 

七夕词 

（唐）崔颢 

长安城中月如练，家家此夜持针线。 

仙裙玉佩空自知，天上人间不相见。 

长信深阴夜转幽，瑶阶金阁数萤流。 

班姬此夕愁无限，河汉三更看斗牛。 

【七夕二首(唐)刘禹锡】 

河鼓灵旗动，嫦娥破镜斜。满空天是幕，徐转斗为车。 

机罢犹安石，桥成不碍槎。谁知观津女，竟夕望云涯。 

天衢启云帐，神驭上星桥。初喜渡河汉，频惊转斗杓。 

馀霞张锦幛，轻电闪红绡。非是人间世，还悲后会遥。 

【七夕(唐)沈佺期】 

秋近雁行稀，天高鹊夜飞。妆成应懒织，今夕渡河归。 

月皎宜穿线，风轻得曝衣。来时不可觉，神验有光辉。 

【七夕诗(唐)赵璜】 

乌鹊桥头双扇开，年年一度过河来。 

莫嫌天上稀相见，犹胜人间去不回。 

欲减烟花饶俗世，暂烦云月掩楼台。 

别时旧路长清浅，岂肯离情似死灰。 

【七夕(唐)祖咏】 

闺女求天女，更阑意未阑。玉庭开粉席，罗袖捧金盘。 

向月穿针易，临风整线难。不知谁得巧，明旦试相看。 

【七夕(唐)杨朴】 

未会牵牛意若何，须邀织女织金梭。 

年年乞与人间巧，不道人间巧已多。 

【《辛未七夕》唐李商隐】 

恐是仙家好别离,故教迢递作佳期。 

由来碧落银河畔,可要金风玉露时。 

清漏渐移相望久,微云未接过来迟。 

岂能无意酬乌鹊,惟与蜘蛛乞巧丝? 

【菩萨蛮(宋)苏轼】 

风回仙驭云开扇，更闻月堕星河转。枕上梦魂惊，晓檐疏雨零。 

相逢虽草草，长共天难老。终不羡人间，人间日似年。 

【鹧鸪天(宋)晏几道】 

当日佳期鹊误传，至今犹作断肠仙。桥成汉渚星波外，人在鸾歌凤舞前。 

欢尽夜，别经年，别多欢少奈何天。情知此会无长计，咫尺凉蟾亦未圆。 

【二郎神(宋)柳永】 

炎光初谢，过暮雨芳尘轻洒。乍露冷风清庭户爽，天如水，玉钩遥挂。应是星娥嗟久阻，叙旧约飙轮欲驾。极目处微云暗度，耿耿银河高泻。 

闲雅！须知此景，古今无价。运巧思穿针楼上女，抬粉面云鬓相亚。钿合金钗私语处，算谁在回廊影下？愿天上人间，占得欢娱，年年今夜。 

【古别离(宋)庚肩吾】 

古人谩歌西飞燕,十年不见狂夫面。 

三更风作切梦刀,万转愁成系肠线。 

所嗟不及牛女星,一年一度得相见 

【行香子(宋)李清照】 

草际鸣蛩，惊落梧桐，正人间、天上愁浓。 

云阶月地，关锁千重。纵浮槎来，浮槎去，不相逢。 

星桥鹊驾，经年才见，想离情、别恨难穷。 

牵牛织女，莫是离中。甚霎儿晴，醍儿雨，醍儿风。
京翰教育中心   http://www.zgjhjy.com/

